CELEX: 32019R0295
Language: da
Date: 2019-02-20 00:00:00
Title: Kommissionens gennemførelsesforordning (EU) 2019/295 af 20. februar 2019 om ændring af gennemførelsesforordning (EU) nr. 1011/2014 for så vidt angår ændringer til modellen til betalingsanmodning, herunder supplerende oplysninger om finansielle instrumenter, og til modellen til regnskaber

21.2.2019   
               
               
                  DA
               
               
                  Den Europæiske Unions Tidende
               
               
                  L 50/1
               
            
         KOMMISSIONENS GENNEMFØRELSESFORORDNING (EU) 2019/295
         af 20. februar 2019
         om ændring af gennemførelsesforordning (EU) nr. 1011/2014 for så vidt angår ændringer til modellen til betalingsanmodning, herunder supplerende oplysninger om finansielle instrumenter, og til modellen til regnskaber
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 41, stk. 4, artikel 131, stk. 6, og artikel 137, stk. 3, og
         ud fra følgende betragtninger:
         
                     (1)
                  
                  
                     I bilag VI til Kommissionens gennemførelsesforordning (EU) nr. 1011/2014 (2) fastsættes modellen til betalingsanmodning, herunder supplerende oplysninger om finansielle instrumenter, i overensstemmelse med artikel 131, stk. 6, i forordning (EU) nr. 1303/2013. Med hensyn til forskud udbetalt som en del af statsstøtten præciseres det i nævnte bilags tillæg 2, hvor stor en del af disse forskud, der udbetales og derefter modsvares eller ikke modsvares af udgifter afholdt af støttemodtagerne inden for en given periode, bør medtages i betalingsanmodningerne.
                  
               
                     (2)
                  
                  
                     Ved Europa-Parlamentets og Rådets forordning (EU, Euratom) 2018/1046 (3) ændredes definitionen af »støttemodtager« i forordning (EU) nr. 1303/2013. Herved ændredes ligeledes artikel 131, stk. 3, i forordning (EU) nr. 1303/2013, som nu fastsætter, at for så vidt angår statsstøtte skal det støtteydende organ have udbetalt det offentlige bidrag svarende til udgifterne i en betalingsansøgning til modtagerne eller, hvis medlemsstaterne har besluttet, at støttemodtageren er det organ, der tildeler støtten, i henhold til nævnte forordnings artikel 2, nr. 10), litra a), støttemodtageren have udbetalt det til det organ, der modtager støtten. Som følge af disse ændringer bør bilag VI, tillæg 2, til gennemførelsesforordning (EU) nr. 1011/2014 ændres.
                  
               
                     (3)
                  
                  
                     I bilag VII til gennemførelsesforordning (EU) nr. 1011/2014 fastsættes modellen til regnskaber i overensstemmelse med artikel 137, stk. 3, i forordning (EU) nr. 1303/2013. Med hensyn til forskud udbetalt som en del af statsstøtten præciseres det i nævnte bilags tillæg 7, hvor stor en del af disse forskud, der udbetales og derefter modsvares eller ikke modsvares af udgifter afholdt af støttemodtagerne inden for en given periode, skal medtages i regnskaberne.
                  
               
                     (4)
                  
                  
                     For så vidt angår de samlede støtteberettigede udgifter, der er opført i attesteringsmyndighedens regnskabssystemer, som er medtaget i betalingsansøgninger, henvises der i artikel 137, stk. 1, litra a), i forordning (EU) nr. 1303/2013 til nævnte forordnings artikel 131. Som følge af ændringerne i nævnte forordnings artikel 131, stk. 3, bør bilag VII, tillæg 7, til gennemførelsesforordning (EU) nr. 1011/2014 også ændres.
                  
               
                     (5)
                  
                  
                     For at garantere retssikkerheden og begrænse uoverensstemmelser mellem de ændrede bestemmelser i forordning (EU) nr. 1303/2013, som finder anvendelse fra den 2. august 2018 eller tidligere i overensstemmelse med artikel 282 i forordning (EU, Euratom) 2018/1046, og bestemmelserne i nærværende forordning mest muligt bør nærværende forordning træde i kraft dagen efter offentliggørelsen i Den Europæiske Unions Tidende.
                  
               
                     (6)
                  
                  
                     Foranstaltningerne i nærværende forordning er i overensstemmelse med udtalelse fra Koordinationsudvalget for de Europæiske Struktur- og Investeringsfonde.
                  
               
                     (7)
                  
                  
                     Gennemførelsesforordning (EU) nr. 1011/2014 bør derfor ændres —
                  
               VEDTAGET DENNE FORORDNING:
         
            Artikel 1
            Bilag VI og VII til gennemførelsesforordning (EU) nr. 1011/2014 ændres som anført i bilaget til denne forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 20.12.2013, s. 320.
         
            (2)  Kommissionens gennemførelsesforordning (EU) nr. 1011/2014 af 22. september 2014 om nærmere gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår modeller til indsendelse af visse oplysninger til Kommissionen samt detaljerede regler vedrørende udveksling af oplysninger mellem støttemodtagere og forvaltningsmyndigheder, attesteringsmyndigheder, revisionsmyndigheder og bemyndigede organer (EUT L 286 af 30.9.2014, s. 1).
         
            (3)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
      
      
         
            BILAG
            I bilag VI og VII foretages følgende ændringer:
            
                        1)
                     
                     
                        I bilag VI, tillæg 2, foretages følgende ændringer:
                        
                                    a)
                                 
                                 
                                    Titlen på kolonne B affattes således:
                                    »Beløb, som modsvares af udgifter afholdt af støttemodtagerne, eller, hvis medlemsstaterne har besluttet, at støttemodtageren er det organ, der tildeler støtten, i henhold til artikel 2, nr. 10), litra a), i forordning (EU) nr. 1303/2013, af det organ, der modtager støtten, senest tre år efter det år, hvor forskuddet er udbetalt«.
                                 
                              
                                    b)
                                 
                                 
                                    Titlen på kolonne C affattes således:
                                    »Beløb, der ikke modsvares af udgifter afholdt af støttemodtagerne, eller, hvis medlemsstaterne har besluttet, at støttemodtageren er det organ, der tildeler støtten, i henhold til artikel 2, nr. 10), litra a), i forordning (EU) nr. 1303/2013, af det organ, der modtager støtten, og for hvilket treårsperioden endnu ikke er udløbet«.
                                 
                              
                  
                        2)
                     
                     
                        I bilag VII, tillæg 7, foretages følgende ændringer:
                        
                                    a)
                                 
                                 
                                    Titlen på kolonne B affattes således:
                                    »Beløb, som modsvares af udgifter afholdt af støttemodtagerne, eller, hvis medlemsstaterne har besluttet, at støttemodtageren er det organ, der tildeler støtten, i henhold til artikel 2, nr. 10), litra a), i forordning (EU) nr. 1303/2013, af det organ, der modtager støtten, senest tre år efter det år, hvor forskuddet er udbetalt«.
                                 
                              
                                    b)
                                 
                                 
                                    Titlen på kolonne C affattes således:
                                    »Beløb, der ikke modsvares af udgifter afholdt af støttemodtagerne, eller, hvis medlemsstaterne har besluttet, at støttemodtageren er det organ, der tildeler støtten, i henhold til artikel 2, nr. 10), litra a), i forordning (EU) nr. 1303/2013, af det organ, der modtager støtten, og for hvilket treårsperioden endnu ikke er udløbet«.